Proiecte instituționale 


Codul şi denumirea proiectelor 


11.817.08.50A Strategii de 
implementare a metodelor diagnostice 
în procesul de antrenament şi 
competiţii al sportivilor de performanţă 
din loturile naţionale ale Republicii 


Moldova 


Direcţia strategică: 
Valorificarea resurselor umane, naturale, 
informaţionale pentru dezvoltarea durabilă 


11.817.09.62A Tendinţe contemporane 
pentru menţinerea unui regim de viață 
sănătos, prin profilaxia şi recuperarea 
deficienţelor aparatului locomotor la 
populația de vîrstă şcolară prin metode 
fizice 


Direcţia strategică: 
Biomedicina, farmaceutica, menținerea şi 
fortificarea sănătății 


Obiectivele proiectelor 


E Determinarea oportunității aplicării 
tehnologiilor inovaţionale de diagnosticare, ca 
un mijloc eficient de control curent şi de 
prognozare a dinamicii efortului specific al 
organismului sportivului. 

2. Determinarea celor mai eficiente şi 
informative metode de diagnosticare a nivelului 
de pregătire funcțională şi psihomotrice a 
sportivilor de diferite specializări. 

3. Scoaterea în evidenţă a indicilor care reflectă 
obiectiv capacitatea de efort a organismului 


sportivilor specializaţi în diferite probe. 
4. Determinarea  caracteristicilor-model ale 


nivelului pregătirii funcţionale şi psinomotrice a 
sportivilor specializaţi în diferite probe olimpice 
prioritare. 

5. Determinarea formei raționale de organizare 
a procesului de diagnosticare într-un ciclu anual 
de pregătire a sportivilor de performanţă. 

6. Organizarea procesului de diagnosticare a 
stării capacităţii de efort special în sistemul de 
pregătire a sportivilor de performanţă într-un 
ciclu olimpic. 


1. Ameliorarea stării sănătătii populației 
încadrate în învătămîntul preuniversitar 
prin mişcare şi exerciţii fizice. 

2. Îmbunătăţirea stării aparatului 
locomotor la popultația de vîrstă şcolară 
prin exerciții fizice de recuperare şi 
profilactice. 

3. Recuperarea şi profilaxia dereglărilor 
aparatului locomotor la elevii din 
instituțiile de învățămînt preuniversitar. 

4. Conştientizarea avantajelor activității 
fizice de către populaţia activă. 

5. Adoptarea activităţilor fizice sub toate 
formele lor de manifestare în regimul 
zilnic de viață al populaţiei. 


Rezultatele activităţii de cercetare 

Proiectul 11.817.08.50A 

Analiza rezultatelor cercetărilor a dat posibilitatea de a aprecia nivelul stării 
funcționale a sportivilor, datele s-au prelucrat folosind metode matematico- 
statistice, fapt ce a permis să stabilim nivelul de semnificaţie a rezultatelor 
sportivilor în diferite probe. 

Au fost supuşi testărilor: atleți, halterofili, luptători, înotători şi canoişti. La 
majoritatea sportivilor, conform indicilor antropometrici, dezvoltarea fizică este în 
limitele normei. 

Cercetările efectuate au dat posibilitatea să stabilim, în baza testărilor 
realizate, cei mai informativi indic ai nivelului pregătirii fizice speciale şi tehnice a 
atleţilor: alergători de viteză, de semifond şi de fond, săritori în lungime, înălţime 
şi de triplusalt, aruncători de ciocan şi disc. Din mai mult de 40 exerciţii, după o 
analiză statistică aprofundată, au fost selectate cele mai eficiente şi mai frecvent 
folosite, care au avut o legătură corelativă strînsă cu exerciţiul competițional de 
bază, acestea constituind de la 15 pînă la 25, pentru fiecare dintre grupele de 
probe. 


Proiectul _11.817.08.50A 

Totodată, în perioada respectivă s-a analizat procesul de pregătire sportivă 
a înotătorilor incluşi în lotul naţional al Republicii Moldova. S-au examinat 
documentele de planificare pe perioada unui ciclu anual de antrenament, s-au 
efectuat testări privind stabilirea nivelului de dezvoltare specifică a înotătorilor în 
vederea pregătirii pentru concursurile naţionale şi internaţionale. 

În probele individuale, s-a evidenţiat rolul combinării optime a mijloacelor 
de antrenament şi competiţionale din diferite probe de lupte în procesul de 
pregătire a judocanilor. S-a analizat pregătirea luptătorilor de diferite stiluri într-un 
ciclu multianual. 


Proiectul 11.817.09.62A 

1. A fost organizată studierea stării aparatului locomotor la un eşantion 
de 1500 elevi din diferite localități urbane şi rurale: Liceul „Emil Niculea” din satul 
Mereni, raionul Anenii Noi; liceul „Liviu Deleanu”, mun. Chişinău; liceul „N. lorga”, 
mun.Chişinău; şcoala medie din satul Suruceni, raionul Ialoveni, cea din satul 
Filipeni, raionul Criuleni şi alte localităţi din Republica Moldova. 

2. Au fost implementate rezultatele cercetărilor finale în instituţiile 
selectate în proiect: liceul „Mihai Eminescu” din or. Edineţ, liceul „Ştefan cel Mare” 
din or. Ştefan Vodă, liceul din s. Chişcăreni, r. Sîngerei şi liceul „L. Deleanu” din 
mun. Chişinău. 

3. A fost realizată analiza şi generalizarea datelor obținute în rezultatul 
studierii stării aparatului locomotor. Analiza a fost efectuată sub mai multe 
aspecte: 

a) prelucrarea datelor înregistrate prin intermediul metodelor matematico - 
statistice; 

b) analiza comparativă a rezultatelor înregistrate la elevii din mediul rural şi 
cei din mediul urban. 

4. În temeiul ordinului nr. 22 din 25.03.2013 a fost organizat un seminar 
metodic cu genericul "Kinetoprofilaxia şi kinetoterapia deficienţelor aparatului 
locomotor”. În cadrul seminarului la tematica proiectului, s-au discutat rezultatele 
cercetărilor efectuate în instituţiile şcolare nominalizate anterior. 


Relevanta rezultatelor ştiinţifice obţinute 


11.617.08.50A Strategii de implementare a metodelor diagnostice în procesul de antrenament și 


competiţii al sportivilor de performanţă din loturile naţionale ale Republicii Moldova 


Evoluţia reuşită a sportivilor moldoveni se datorează într-o măsură foarte mare 
recomandărilor practico-metodice ale specialiştilor, bazate pe cercetările ştiinţifice 
complexe desfăşurate atît în perioadele pregătitoare, cît şi în timpul evoluării lor în 
concursuri. Actualmente, sportul național nu dispune de o metodologie perfectă. 
Situaţia creată implică necesitatea unei asigurări metodico-ştiinţifice în vederea 
dirijării procesului de pregătire a unei noi elite sportive, care ar putea reprezenta 
Republica Moldova la concursurile internaționale, fapt reflectat de rezultatele 
sportivilor moldoveni la ultimele campionate mondiale şi la Jocurile Olimpice. 


Nivelul înalt al sportului contemporan formulează cerințe, absolut justificate, nu 
doar față de căutarea celor mai eficiente metode, mijloace şi variante de structurare 
a procesului de antrenament, dar şi față de aplicarea mai aprofundată în pregătirea 
lor, a unor caracteristici-model integrale, parțiale etc., argumentate din punct de 
vedere strategic, ale sportivului ideal (cerințe-normative), altfel-spus a unei abordări 
individuale, bazate pe cunoaşterea anumitor abilităţi, a căror dezvoltare accentuată 
contribuie, într-o măsură considerabilă, la perfecționarea măiestriei sportive. 


Problema modelării în sport a devenit una de importanță majoră şi de perspectivă 
în activitatea de cercetare ştiinţifică. 


Modelarea, care iniţial s-a dezvoltat în cadrul ciberneticii, ulterior a 
„pătruns” şi se aplică cu succes în mai multe domenii de cercetare 
ştiinţifică, inclusiv în biologie, medicină, pedagogie, psihologie, 
biomecanică, prin urmare în acele discipline, care stau la baza ştiinţei 
sportului. 


Pentru dirijarea antrenamentului sportiv, aplicînd modele adecvate 
ale stării organismului, este necesar a cunoaşte componentele acestui 
proces. Caracteristicile-model ale sportivului reprezintă parametrii 
perfecționării, alcătuirea cărora solicită cunoaşterea unui mare număr 
de indici informativi. Alcătuirea modelelor trebuie analizată prin prisma 
considerării lor ca fiind norme de obiectiv, a căror realizare, cu o 
probabilitate foarte înaltă, va contribui la obţinerea de către sportiv a 
rezultatului scontat în exercițiul competiţional de bază. 


În acest context, proiectul ştiinţific privind strategiile de implementare 
a metodelor diagnostice în procesul de pregătire a sportivilor din loturile 
naționale a oferit posibilitatea de a stabili spre realizare caracteristicile- 
model la mai multe probe de atletism, înot, haltere, lupte şi caiac. 


11.817.09.62A Tendinţe contemporane pentru menţinerea unui regim de viaţă sănătos, prin profilaxia şi recuperarea 


deficienţelor aparatului locomotor la populaţia de vîrstă şcolară prin metode fizice 


Avind ca bază obiectivele cercetării, în anul 2013 a fost desfăşurat experimentul preconizat. Au 
fost efectuate cercetările finale în instituțiile selectate în proiect: liceul „Mihai Eminescu” din or. Edineţ, 
liceul Ştefan cel Mare din or. Ştefan Vodă şi liceul „L. Deleanu” din mun. Chişinău. Au fost cercetate 
datele şi informaţiile prezentate de asistenții medicali din instituțiile nominalizate. Totodată, au fost 
efectuate testări pentru aprecierea nivelului dezvoltării fizice şi al pregătirii motrice a elevilor, care 
reflectă starea aparatului locomotor în manifestări dinamice: viteză-forță şi coordonare, dozarea 
efortului muscular şi altele, adică teste care, în măsură suficientă, reflectă starea dinamică a 
aparatului locomotor. Afară de indicii antropometrici generali (înălțimea, greutatea, excursia cutiei 
toracice) au fost studiaţi: lungimea tălpii, precum şi indicele tălpii, că unul dintre cei mai informativi 
din punct de vedere al formării acesteia. Pentru studierea nivelului dezvoltării fizice, au fost utilizate 
următoarele teste: a) înălțimea: măsurările s-au desfăşurat standard; b) Greutatea: măsurările au fost 
efectuate conform metodicii tradiționale; c) Excursia cutiei toracice. Măsurarea cutiei toracice la 
nivelul mameloanelor a fost realizată cu ajutorul unei benzi centimetrice cu precizia de pînă la 0,5 cm, 
la inspirație, expiraţie şi în pauză, cu aprecierea diferenţei indicilor; d) Lungimea tălpii drepte şi stingi 
s-a măsurat cu ajutorul unei benzi centimetrice cu precizia de pînă la 0,5 cm, de la virful falangei a Il- 
a pînă la mijlocul calcaneului; e) Indicele tălpii, drepte şi stingi, a fost determinat conform metodei lui 
Cighin. Datele înregistrate au fost supuse analizei matimatico-statistice. 

Cercetările realizate şi datele obținute sunt reflectate într-un şir de articole şi publicaţii referitoare 
la subiectul cercetat. 

Au fost implementate: ghidul metodologic: “Profilaxia şi recuperarea sănătăţii elevilor din şcolile 
Republicii Moldova” şi două suporturi metodice: “Mijloacele gimnasticii medicale folosite în 
profilaxia şi recuperarea sănătăţii copiilor de vîrstă şcolară”; “Cpencraa neueGHoi cpnanueckoui 
KyNbTypbl B npopunakruke 3a6oneBaHui Nn BOCCTAHOBNEHUU 3A0POBbA AETEÑ UIKONbHOro Bo3pacra”. 

